《春风如少年效程汉翁》
元代·何中

春风如少年，狂逐无定处。
垂杨曲江堤，细草东郊路。
只言今似昔，不悟新非故。
流水何时归，残莺数声暮。

作者简介：（1265—1332）元抚州乐安人，字太虚，一字养正。少颖拔，以古学自任，学弘深该博。文宗至顺间，应行省之请，讲授于龙兴路东湖、宗濂二书院。有《通鉴纲目测海》、《通书问》、《知非堂稿》。